**Din vise spulberate**

*Panait Gabriela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din vise spulberate

Mi-e tare dor de ochii tăi,

De gura ta frumoasă,

Să colindam prin albe văi,

Să te întorci acasă!

Mi-e tare dor de iarna noastră

Când ne iubeam prea mult!

Încă o clipă glasul zării

Mai vreau să îl ascult,

Cum vântul spulberă zăpada

Şi-n ramuri se ascunde,

Cum uit de mine şi de noi

Doar câteva secunde!

Cum plâng iar nopțile-n livadă

Când stelele zâmbesc,

Păşind cu luna prin zăpadă

În geamuri se-oglindesc.

Tăcerea grea din nou m-apasă

Şi focul trist se zbate.

Aş vrea să te întorci acasă

Din vise spulberate!